બોલિવૂડમાં દસ વર્ષની ઉંમરે ‘જુલી’ ફિલ્મથી ડેબ્યુ કર્યું. જોકે તેમાં સહાયક અભિનેત્રીનો રોલ કર્યો હતો. બાદમાં ‘સોલવા સાવન’માં તેમની એક્ટિંગ બધાને નજરે પડી. આ ફિલ્મ બોક્સ ઑફિસ પર સારો દેખાવ કરવામાં નિષ્ફળ રહી હતી, પરંતુ ફિલ્મ ઇન્ડસ્ટ્રીઝને જ પોતાની દુનિયા સમજનાર શ્રી ક્યારેય હાર માનતાં નહોતાં. ફિલ્મ ‘હિમ્મતવાલા’માં જિતેન્દ્ર સાથે દમદાર અભિનય કરી ચાહકોને પોતાના તરફ આકર્ષવામાં સફળ રહ્યાં. આ ફિલ્મે બોક્સ ઑફિસને સુપરહિટનો સ્વાદ ચખાડ્યો. ‘હિમ્મતવાલા’એ શ્રીને નવી ઓળખ આપી. પછી તેમણે પાછું વળીને ક્યારેય જોયું નથી. આ ફિલ્મ પછી ‘સદમા’માં તેમની એક્ટિંગે બધાને રડાવ્યા. ૧૯૮૪માં આવેલી ‘તોહફા’, ‘કર્મા’, ‘નગીના’, ‘મિસ્ટર ઇન્ડિયા’, ‘ચાંદની’, ‘ચાલબાઝ’, ‘લમ્હે’, ‘ખુદાગવાહ’, જેવી ફિલ્મોએ સાબિત કર્યું કે બોલિવૂડને બીજી શ્રી ક્યારેય નહીં મળે.